[{"text_idx": "#000000", "text": "Ffordd well i symud eich gyrfa ymlaen yn gynt. Cwrs MBA Marchnata 100% ar-lein o brifysgol sy'n canolbwyntio ar yrfa"}, {"text_idx": "#000002", "text": "Enillwch eich cymhwyster MBA Marchnata ar-lein gydag Ysgol Reolaeth Gogledd Cymru. Fel rhan o Brifysgol Wrecsam, mae ein gradd Meistr mewn Gweinyddu Busnes (MBA) Marchnata unigryw yn rhoi cyfle i weithwyr proffesiynol prysur drawsnewid eu rhagolygon gyrfa trwy ddatblygu set o sgiliau busnes cadarn a chyflawn a dealltwriaeth ddyfnach o farchnata yn arbennig."}, {"text_idx": "#000004", "text": "Mae\u2019r rhaglen yn datblygu sgiliau allweddol sy\u2019n ofynnol gan uwch farchnatwyr, gan gynnwys marchnata strategol, cynllunio cyfathrebu integredig, creadigrwydd, arloesedd a dealltwriaeth o ymddygiad defnyddwyr. Mae hefyd yn cwmpasu disgyblaethau busnes allweddol, gan gynnwys cyllid a rheoli adnoddau dynol, ac mae\u2019n datblygu sgiliau arwain busnes ymarferol a damcaniaethol."}, {"text_idx": "#000005", "text": "Byddwch yn gwella eich sgiliau cyfathrebu, yn dysgu sut i greu a gweithredu strategaethau marchnata integredig o\u2019r radd flaenaf, a dyfnhau eich dealltwriaeth o gymhelliant defnyddwyr."}, {"text_idx": "#000007", "text": "Sgiliau Cyfathrebu a Rheoli Rhanddeiliaid\nTechnegau dadansoddol \u2013 troi data yn fewnwelediadau y gellir eu rhoi ar waith"}, {"text_idx": "#000008", "text": "Mae dros hanner ein myfyrwyr yn astudio rhan amser, felly mae gennym arbenigedd sylweddol mewn astudio hyblyg. Mae\u2019r cwrs MBA cyfan gwbl ar-lein hwn wedi\u2019i gynllunio i fod yn hyblyg er mwyn eich galluogi i astudio ar eich cyflymder eich hun, ac ar eich telerau chi. Gyda chwe dyddiad dechrau bob blwyddyn, gallwch ddechrau astudio o fewn wythnosau. Mae yna opsiynau talu hyblyg a benthyciadau o\u0302l-raddedig gan y llywodraeth i dalu am gost lawn y rhaglen, i\u2019r rheiny sy\u2019n gymwys."}, {"text_idx": "#000009", "text": "MBA a\u0302 phwyslais gyrfaol, ar gyfer byd gwaith modern"}, {"text_idx": "#000017", "text": "Mae\u2019r modiwl hwn wedi\u2019i gynllunio i ddatblygu gallu myfyrwyr i gymhwyso cysyniadau cynllunio cyfathrebu a rheoli brand effeithiol. Mae\u2019n rhoi mewnwelediad i\u2019r cyfraniad i berfformiad sefydliadol a wneir trwy wella cysylltiadau cynaliadwy gyda rhanddeiliaid a rhoi gwerth i gwsmeriaid."}, {"text_idx": "#000018", "text": "Nod cyffredinol y modiwl hwn yw archwilio\u2019n feirniadol yr offer a\u2019r technegau a ddefnyddir i greu twf cwsmeriaid llwyddiannus ym mhob cyd-destun. Wrth wneud hynny, bydd myfyrwyr yn datblygu dealltwriaeth feirniadol o\u2019r ffactorau sy\u2019n dylanwadu ar ymddygiad defnyddwyr, ac yn gwerthuso\u2019r llenyddiaeth a\u2019r damcaniaethau perthnasol sy\u2019n esbonio cymhelliant defnyddwyr a pherthnasoedd cwsmeriaid. Bydd myfyrwyr hefyd yn dysgu sut i ddadansoddi strategaeth farchnata sefydliad ac yn dangos cymhwysiad elfennau, cysyniadau ac offer allweddol yn yr amgylchedd busnes."}, {"text_idx": "#000020", "text": "Mae\u2019r modiwl hwn yn archwilio\u2019r berthynas gymhleth rhwng arferion busnes a\u2019r effaith ar yr amgylchedd byd-eang. Mae\u2019n ystyried y ffyrdd y mae busnesau yn gallu cyfrannu\u2019n gadarnhaol i bryderon a pholisi\u0308au amgylcheddol byd-eang."}, {"text_idx": "#000021", "text": "Mae\u2019r modiwl hwn yn annog myfyrwyr i archwilio ac ymchwilio\u2019n annibynnol i\u2019r cyfraniad amrywiol y mae arferion strategol yn eu gwneud i berfformiad busnes. Mae\u2019n datblygu technegau dadansoddol a dyfarniadau yn seiliedig ar fodelau damcaniaethol a thueddiadau cyd-destunol sy\u2019n effeithio ar weithredu strategol."}, {"text_idx": "#000023", "text": "Mae\u2019r modiwl hwn yn datblygu gallu myfyrwyr i ddadansoddi data busnes a chyllid a dysgu mewnwelediadau allweddol a all ddylanwadu ar benderfyniadau strategol. Mae hyn yn cyfrannu at les ariannol cynaliadwy sefydliadau masnachol neu ddielw sy\u2019n wynebu cystadleuaeth aflonyddgar."}, {"text_idx": "#000025", "text": "Yn galluogi myfyrwyr i archwilio a datblygu eu medrau a\u2019u gwybodaeth fel ymarferydd Rheoli Adnoddau Dynol yn annibynnol trwy ddadleuon cyfoes ac adeiladol, gan ddefnyddio gwybodaeth a dealltwriaeth o reoli adnoddau dynol ar draws yr amgylchedd busnes strategol a gweithredol a swyddogaethau rheoli cysylltiedig. Nod y modiwl hwn yw cynyddu hygrededd ym maes rheoli adnoddau dynol a datblygu fframweithiau i gefnogi a thanategu natur ddatblygiadol y gwaith a fydd yn integreiddio a\u0302 strategaethau a swyddogaethau adnoddau dynol eraill ac yn cefnogi cyfalaf dynol a pherfformiad busnes. Mae\u2019n datblygu technegau dadansoddol a dyfarniadau yn seiliedig ar fodelau damcaniaethol a thueddiadau cyd-destunol sy\u2019n effeithio ar reoli gwobrau ar draws swyddogaethau busnes strategol."}]